Dinie Rashid

Muhammad Dinie Abdul Rashid (lahir 5 Mei 1992) ialah seorang penyanyi lelaki Malaysia, berasal dari Georgetown, Pulau Pinang. Beliau ialah peserta Big Stage musim ketiga.

Kerjaya muzik
Beliau memulakan kerjaya awal sebagai penceramah motivasi, seterusnya menceburi bidang muzik dan menganggotai satu kumpulan duo "Dinie & Khai". Beliau mula dikenali menerusi lagu "Bukan Cinta Aku" yang menjadi lagu tema drama TV3 bertajuk sama dan lagu "Pemilik Segalanya" ciptaan Adi Priyo Sambodo. Single yang ketiga iaitu "Tanpamu" Dinie & Khai (2020) telah dijadikan OST drama Chandelier di Astro Ria lakonan Ben Amir dan Mimi Lana. Pada tahun 2020 juga, beliau menjadi salah seorang daripada 12 peserta Big Stage musim ketiga.

Big Stage Musim 3

Dinie merupakan salah seorang daripada peserta Big Stage musim ketiga di Astro Ria. Berikut ialah senarai persembahan beliau di Big Stage:

Kehidupan peribadi
Dinie Rashid dilahirkan di Pulau Pinang. Beliau mengalami masalah penglihatan pada usia 9 tahun mengakibatkan penglihatan kabur dan hanya boleh melihat sebanyak 20%. Selain itu, beliau juga ialah ahli aktif Persatuan bagi Orang Buta Malaysia (MAB).

Dinie ialah pelajar cemerlang yang memilih jurusan undang-undang Syariah sewaktu Tingkatan 6, namun beliau tidak mampu mencapai cita-citanya kerana menghidap penyakit Distrofi Makula yang turut mengakibatkan saraf di bahagian matanya rosak.

Diskografi

Single
 "Pemilik Segalanya" (2014)
 "Bukan Cinta Aku" (ft. Khai (Gitarist)) (2018)
 "Tanpamu" (ft. Khai (Gitarist)) (2020)
 "Cinta Di Paras Bahaya" (2021)

Rujukan

Pautan luar
 Profil rasmi di Astro Gempak
 

Kelahiran 1992
Orang hidup
Orang Malaysia berketurunan Melayu
Muslim Malaysia
Orang dari Pulau Pinang
Penyanyi lelaki Malaysia
Peserta Big Stage
Orang kehilangan upaya Malaysia